
Περιστέρι, 25/10/25
ΔΕΛΤΙΟ ΤΥΠΟΥ - ΚΑΤΑΓΓΕΛΙΑ
Η Ένωση Συλλόγων Γονέων και Κηδεμόνων Περιστερίου καταγγέλλει την Κυβέρνηση, το Υπουργείο Παιδείας, το Υπουργείο Προστασίας του Πολίτη και τη Διεύθυνση Πρωτοβάθμιας Εκπαίδευσης Α’ Αθήνας για την απαράδεκτη και αναίτια επίθεση που δέχτηκαν γονείς, εκπαιδευτικοί και μαθητές την Πέμπτη 22/10/25 με ξύλο, χημικά και χειροβομβίδες κρότου λάμψης από αστυνομικές δυνάμεις των ΜΑΤ και της ΟΠΚΕ, την ώρα που διαμαρτύρονταν στη Διεύθυνση Πρωτοβάθμιας Εκπαίδευσης Α’ Αθήνας ενάντια στις συγχωνεύσεις τμημάτων.
Εκείνοι που στερούν από τα παιδιά μας το αναφαίρετο δικαίωμά τους στη μόρφωση, που τα αντιμετωπίζουν σαν αριθμούς και κόστος, αυτοί που μας εμπαίζουν διαχρονικά και οδηγούν στην υποβάθμιση της δημόσιας και δωρεάν Παιδείας, που από τη μια ιδρύουν ιδιωτικά Πανεπιστήμια και Ωνάσεια Σχολεία και από την άλλη συγχωνεύουν δημόσια σχολεία και τμήματα και αφήνουν ακάλυπτες δεκάδες χιλιάδες διδακτικές ώρες, προσπαθούν να φιμώσουν την αγανάκτηση των γονιών, των εκπαιδευτικών και των μαθητών.

Τους διαμηνύουμε πως καμία επίθεση, καμία προσπάθεια καταστολής δε θα μας σταματήσει. Τους προειδοποιούμε, ότι δε θα αφήσουμε κανέναν να σηκώσει ξανά χέρι στα παιδιά μας!

Η απάντησή μας θα είναι η διοργάνωση ακόμα πιο μαζικών κινητοποιήσεων, η ακόμα πιο αποφασιστική διεκδίκηση του δικαιώματος των παιδιών μας για δημόσια και δωρεάν Παιδεία και για σύγχρονα και ασφαλή σχολεία.
Συνεχίζουμε τον αγώνα μας με την κινητοποίηση των Ενώσεων Γονέων και των Συλλόγων Γονέων και Κηδεμόνων Γ’ Αθήνας την Παρασκευή 31/10/25 στις 9μμ στη Διεύθυνση Πρωτοβάθμιας Εκπαίδευσης Γ’ Αθήνας και τη συμμετοχή μας στο πανεκπαιδευτικό συλλαλητήριο την Πέμπτη 6 Νοεμβρίου στις 12 στα Προπύλαια.
Για το Δ.Σ.

